cyanic-selkie/wikianc huggingface dataset:
מגנטים נדירים בכדור הארץ
הסבר על כוחם
המגנטים הנדירים של כדור הארץ הם מתכות שהן פרומגנטיות, כלומר, כמו ברזל ניתן למגנט אותן כדי להפוך למגנטים קבועים.
טמפרטורת הקירי גורמת לפרומגנטיות של המגנט הנדיר להיעלם.
המגנטים הנדירים עשויים מתרכובות שדומות לתרכובות של מתכות המעבר: ברזל, ניקל וקובלט.
גורם ראשון הוא שהמבנים הגבישיים שלהם מכילים אנאיזוטרפיה גבוהה מאוד.
הגורם השני הוא שהאטומים של המגנטים הנדירים יכולים להיות לרגעים מגנטיים גבוהים, משום שמבנה האלקטרונים האלטרנטיבי שלהם מכיל אלקטרונים לא מזוהמים רבים, בניגוד לאלמנטים אחרים, שבהם כמעט כל האלקטרונים קיימים בזוגות עם ספינים מנוגדים.
התכונות המגנטיות
כמה מאפיינים חשובים המשמשים להשוואת מגנטים קבועים הם:
למגנטים נדירים בכדור הארץ יש השתיירות גבוהה יותר, כפיינות גבוהה יותר ומוצר אנרגיה גבוה יותר, אבל לנאודימיום לפחות יש נקודת קירי יותר נמוכה משאר הסוגים.
טבלה משווה בין סוגי המתכות הנדירות: נאודימיום, סמריום-קובלט למתכות אחרות.
סוגים
- (נוסחה כימית: SmCo5) - שייך למשפחת המגנטים הנדירים של כדור הארץ שהומצאו במעבדה ואינו נמצא בטבע. פחות בשימוש מאשר נאודימיום משום עלותו הגבוהה. הכוח המגנטי שלו נמוך בהרבה משל נאודימיום, אך טמפרטורת הקירי שלו גבוהה יותר. יישום מגנטים אלו שיש בהם כוח מגנטי גבוה, דורש הפעלת טמפרטורות גבוהות.
הם עמידים מאוד לחמצון אך נשברים בקלות, בעיקר כאשר הם חשופים להלם תרמי.
- (נוסחה כימית: Nd2Fe14B או בקיצור NIB) - מגנטי נאודימיום נוצרו בשנות ה-80', הם המגנטים החזקים ביותר ממשפחה זו ועלותם סבירה יחסית.
מגנטי ננאודימיום משמשים ביישומים הדורשים חוזק, כגון: מנועים חשמליים, כלים אלחוטיים, כוננים קשיחים, מעצורים מגנטיים, תכשיטים.
יתרונות: הם בעלי כוח השדה המגנטי הגבוה ביותר ויש להם כפיפות גבוהה יותר (מה שהופך אותם יציבים מבחינה מגנטית).
חסרונות: טמפרטורת קורי נמוכה, פגיעים יותר לחימצון מאשר מגנטי סמריום קובלט. קורוזיה עלולה לגרום למגנטים לא מוגנים לאבד את שכבת פני השטח או להתפורר לאבקה.
כדי למנוע התפוררות ואיבוד פני השטח יש לצפות את שטח המגנט בחומרים כגון: זהב, ניקל, אבץ, ציפוי פח, ציפוי אפוקסי, או שרף.
סכנות
כוח גדול המופעל על ידי מגנטים נדירים מכדור הארץ יוצר סיכונים שאינם קיימים בסוגים אחרים של מגנט. אף מגנטים בגודל של כמה סנטימטרים חזקים מספיק כדי לגרום לפציעות בחלקי הגוף כאשר הם נמצאים בין שני מגנטים או מגנט ומשטח מתכת, ואפילו לגרום לשברים בעצמות. מגנטים שקרובים אחד לשני יכולים להתנגש בכוח עצום כל כך, עד שהם יכולים לנפץ סוגים של חומרים מסוימים, והרסיסים המתעופפים מהחומר יכולים לגרום לפציעות.
מקרים בהם ילדים צעירים שבלעו מספר מגנטים נפצעו באופן חמור במערכת העיכול, עד כדי גרימת מוות.
(USCPSC) חוקקה חוק שמגביל את גודל המגנטים הנדירים, אך חוק זה התבטל על ידי החלטת בית משפט פדרלית בארצות הברית בנובמבר 2016.
שימושים
מאז שמחיר המגנטים הפך תחרותי בשנות ה-90, הנאודימיום הוחלף ב ו בתחומים מודרניים וטכנולוגים הדורשים מגנטים חזקים.
שימושים נפוצים
יישומים נפוצים של מגנטי כדור-הארץ כוללים:
ג'ו ג'ונאס
ג'וזף אדם "ג'ו" ג'ונאס (באנגלית: Joseph Adam "Joe" Jonas; נולד ב 15 באוגוסט 1989). הוא זמר-יוצר ושחקן אמריקאי. הוא סולן להקת DNCE, ושל להקת הפופ-רוק "האחים ג'ונאס" אשר התפרקה ב-2013 והתאחדה שוב בשנת 2019.
ביוגרפיה
ג'ונאס נולד בקסה גרנד, אריזונה שבארצות הברית למשפחה נוצרית-פנטקוסטלית. אביו, פול קווין ג'ונאס, הוא מוזיקאי ולשעבר כומר בכנסיית Assemblies of God. אימו דניס (לבית מילר) היא מורה לשפת הסימנים לשעבר וזמרת. לאחר מכן עברה המשפחה להתגורר בוויקוף שבניו ג'רזי ולאחר מכן עברו האחים ללוס אנג'לס. לו שלושה אחים, קווין ג'ונאס, ניק ג'ונאס, ופרנקי ג'ונאס.
2005–2007: הצלחה עם האחים ג'ונאס
בשנת 2005, ג'ו, קווין וניק הקליטו את השיר "Please Be Mine", השיר הראשון של הלהקה. למשמע השיר, נשיא חברת התקליטים קולומביה, סטיב גרינברג, החליט להחתים את האחים כלהקה. בתחילת דרכה, שם הבמה של הלהקה היה "הבנים של ג'ונאס" לפני ששינו אותו ל"האחים ג'ונאס". בזמן שעבדו על אלבום האולפן הראשון שלהם, הלהקה הופיעה לאורך שנת 2005 עם אמנים כמו קלי קלרקסון, ג'סי מקרטני, והבקסטריט בויז, בין היתר. הלהקה הוציאה את סינגל הבכורה שלה, "Mandy", בדצמבר 2005.
האלבום תוכנן בתחילה לצאת בפברואר 2006, אם כי שינויים בהנהלה בקולומביה רקורדס הובילו לעיכובים רבים ביציאת הפרויקט. במהלך תקופה זו, הלהקה החלה להופיע בפסקולים שונים הקשורים לערוץ דיסני והופיעה עם אלי ואייג'יי במהלך שנת 2006. אלבום הבכורה של הלהקה, It's About Time, יצא ב-8 באוגוסט 2006. האלבום לא קודם ושווק על ידי חברת ההקלטות, שלא היה לה עניין נוסף בקידום הלהקה.
הסינגל השני של האלבום, "Year 3000", שודר בערוץ דיסני בתחילת שנת 2007. מכשלא היו מרוצים מאופן הוצאת האלבום, הלהקה קיוותה לעזוב את קולומביה רקורדס ולמצוא חברת תקליטים חדשה; מאוחר יותר אושר בשנת 2007 כי החוזה עם קולומביה הופסק. האלבום המשיך ומכר בסך הכל כ-67,000 עותקים בארצות הברית.
רק פרק זמן קצר לאחר עזיבתם את קולומביה רקורדס, אושר כי הלהקה חתמה על חוזה חדש עם הוליווד רקורדס. בזמן העבודה על אלבומם החדש, הלהקה המשיכה לצבור פופולריות בשל הופעות בפסקולים והופעות שיווקיות. הלהקה הוציאה את אלבום האולפן השני שלה, Jonas Brothers, ב-7 באוגוסט 2007. האלבום נכנס לחמישייה הפותחת של מצעד הבילבורד 200 בארצות הברית, והמשיך למכור למעלה משני מיליון עותקים במדינה. ג'ו ואחיו עשו את הופעת הבכורה שלהם במשחק בסדרה של ערוץ דיסני, האנה מונטנה, שעלה באוגוסט 2007. הלהקה ביצעה את שיתוף הפעולה "We Got the Party" עם השחקנית הראשית מיילי סיירוס, והפרק צבר למעלה מעשרה מיליון צופים והפך לשידור הטלוויזיה הנצפה ביותר בכבלים אי פעם. הסינגל "S.O.S" של הלהקה הפך ללהיט הראשון בעשרים הגדולים במצעד בילבורד הוט 100, ומכר למעלה מ-1.5 מיליון עותקים במדינה, הם הוציאו מאוחר יותר את הסינגלים "Hold On" ו־"When You Look Me in the Eyes".
2008–2010: משחק
במאי 2008, הוא והלהקה החלו לככב בסדרה משלהם, "Jonas Brothers: Living the Dream". ג'ונאס ערך את הופעת הבכורה שלו בסרט יחד עם אחיו בסרט "קאמפ רוק" של ערוץ דיסני. פסקול הסרט יצא לאור ב-17 ביולי 2008, ומכר כ-188,000 עותקים בשבוע הראשון לצאתו בארצות הברית. ג'ו הקליט את הדואט "This Is Me" עם דמי לובאטו עבור הפרויקט, והשיר הגיע לעשירייה הפותחת של מצעד הבילבורד הוט 100. השיר שימש כשיר הראשון של ג'ונאס כאמן סולו. הוא מכר קצת יותר מ-900,000 עותקים בארצות הברית. אלבום האולפן השלישי של האחים ג'ונאס, A Little Bit Longer, יצא בארצות הברית ב-12 באוגוסט 2008. האלבום הפך לראשון שלהם שהגיע למקום הראשון במצעד בילבורד 200, ומכר למעלה מ-525,000 עותקים בשבוע הראשון שלו. האלבום המשיך ומכר יותר משני מיליון עותקים בארצות הברית. לאלבום קדם יציאת הסינגל "Burnin' Up", שהפך ללהיט של הלהקה בארצות הברית. "LoveBug" ו־"Tonight" יצאו גם כסינגלים.
ג'ו היה שופט אורח בפרק בינואר 2010 של העונה התשיעית של תחרות הכישרונות אמריקן איידול. בפברואר 2010 הופיע ג'ונאס בקליפ של ומפייר ויקנד עבור השיר "Giving Up the Gun" יחד עם ג'ייק ג'ילנהול, ליל ג'ון וריזה. מאוחר יותר כיכב בפרק של "שוות בקליבלנד" משנת 2010. ג'ונאס כיכב בסרט ההמשך "קאמפ רוק 2: הג'אם האחרון".
2011–2014: Fastlife ופירוק הלהקה
בשנת 2011, הוכרז שג'ונאס מתכנן להקליט אלבום סולו. ג'ונאס הוציא את הסינגל המוביל של האלבום, "See No More", ב-3 ביוני 2011. הסינגל לא זכה להצלחה רבה, והגיע רק למקום 92 במצעד בילבורד הוט 100. ב-4 באוגוסט 2011, ג'ונאס הודיע באמצעות טוויטר שהוא יצטרף לבריטני ספירס לסיבוב ההופעות שלה באירופה החל מה-16 באוקטובר 2011. ראיין סיקרסט השמיע לראשונה את הסינגל השני של האלבום, "Just in Love", ב-9 בספטמבר 2011. מאוחר יותר, יצא לסינגל גרסת רמיקס שכללה הראפר ליל ויין. מאוחר יותר אישר ג'ונאס שהאלבום נקרא Fastlife. על מנת לקדם את האלבום, ג'ו, יחד עם ג'יי שון, יצאו לסיבוב ההופעות עם ג'וג'ו בתור מופע חימום. סיבוב ההופעות יצא ב-9 בספטמבר 2011 והסתיים ב-6 באוקטובר 2011. Fastlife יצא לאור דרך הוליווד רקורדס ב-11 באוקטובר 2011. האלבום מכר בסך הכל 18,000 עותקים בשבוע הראשון ליציאתו, והגיע למקום ה-15 בבילבורד 200. האלבום מכר רק 45,000 עותקים עד 2015.
באפריל 2013 אושר שהאחים ג'ונאס יתאחדו כדי להתחיל לעבוד על אלבום האולפן החמישי שלהם וסיבוב הופעות. ג'ו הופיע בסדרת הריאליטי של אחיו, קווין, "נשואה לג'ונאס". באותה שנה, ג'ונאס השתתף בתוכנית ההיכרויות של פוקס, "הבחירה". ג'ונאס היה שותף לכתיבת השיר "Dreams" עבור האלבום של ג'ון לג'נד, Love in the Future. אלבום האולפן החמישי של הלהקה, שהיה צפוי לצאת באופן עצמאי דרך חברת התקליטים שלהם, היה אמור לצאת בשנת 2013. האחים ג'ונאס הכריזו גם על סיבוב הופעות בצפון אמריקה,. לאלבום, שנקרא בתחילה V, קדמה יציאת הסינגלים "Pom Poms" ו-"First Time" בין יתר השירים החדשים המופיעים באלבום. ב-9 באוקטובר 2013, הקבוצה ביטלה את סיבוב ההופעות שלה ימים לפני שהיה אמור להתחיל. רק ימים לאחר מכן, אושר כי הלהקה התפרקה באופן רשמי.
2015–2018: DNCE ו-The Voice
עם התפרקות הלהקה רשמית, ג'ונאס החל לעבוד על פרויקט מוזיקלי חדש עם מפיקים כמו מאטמן & רובין. בזמן העבודה על הפרויקט, ג'ונאס לא היה בטוח אם הוא רוצה להקליט אלבום אולפן שני או להקים להקה חדשה. לאחר שעבד עם ג'סטין טרנטר על מספר שירים, ג'ונאס החליט להקים להקה עם חבריו ושותפיו לשעבר לסיבוב ההופעות ג'ק לולס וג'ינג'ו לי. קול וויטל, חבר בלהקת הרוק האלטרנטיבי Semi Precious Weapons, הפך לחבר הרביעי והאחרון בקבוצה. הקבוצה קראה לעצמה DNCE. DNCE הוציאו את סינגל הבכורה שלהם, "Cake by the Ocean" בשנת 2015. המיני אלבום הראשון שלהם, Swaay, יצא לאור באוקטובר 2015. אלבומם DNCE יצא מאוחר יותר. האלבום הגיע למקום התשיעי במצעד הבילבורד הוט 100..
2019–הווה: איחוד האחים ג'ונאס
ב-28 בפברואר 2019, האחים ג'ונאס הודיעו רשמית על איחוד יחד עם סינגל חדש, "Sucker", שיצא למחרת, ב-1 במרץ.
בינואר 2021, הוכרז שג'ונאס נמנה עם צוות השחקנים של סרט מלחמת קוריאה "Devotion". הסרט צפוי לצאת לאקרנים ב-2022.
בפברואר 2022, ג'ונאס הכריז על שובה של להקת DNCE יחד עם לולס ולי. ג'ונאס הכריז על שובה של הלהקה עם שיר חדש של די ג'יי קייגו הנורווגי, "Dancing Feet", יצא ב-25 בפברואר 2022.
חיים אישיים
ג'ונאס היה במערכות יחסים עם הזמרת טיילור סוויפט, עם השחקנית קמילה בל, עם הדוגמנית ג'יג'י חדיד, עם השחקנית אשלי גרין ועם השחקנית והזמרת דמי לובאטו.
עיצור דו-שפתי, חוכך, אטום
עיצור דו-שפתי, חוכך, אטום הוא צליל עיצורי המצוי בחלק מהשפות המדוברות. סימן ה-IPA לעיצור הוא פי יוונית /ɸ/, ובמערכת X-SAMPA הוא נכתב כ-<tt>\p</tt>.
דו"ח מיס
הדו"ח הסופי של ועדת היועץ המשפטי לממשלה לפורנוגרפיה (באנגלית: Final Report of the Attorney General's Commission on Pornography), הידוע גם בשם דו"ח מיס (באנגלית: Meese Report), על שמו של אדווין מיס, הוא דו"ח שפורסם ביולי 1986, ושמכיל 1,960 עמודים. בדו"ח נכתב את תוצאותיה של ועדת החקירה המקיפה בנושא פורנוגרפיה, שהורה להקים נשיא ארצות הברית, רונלד רייגן.
חברי ועדת היועץ המשפטי לממשלה לפורנוגרפיה (המכונה בדרך כלל בשם ועדת מיס):
הדו"ח מחולק לחמישה חלקים ו-35 פרקים ומפרט את רוב ההיבטים של תעשיית הפורנוגרפיה, כולל ההיסטוריה של הפורנוגרפיה והיקף ההגנות על התיקון הראשון. הדו"ח מתעד גם את ההשפעות המזיקות של הפורנוגרפיה, ואת הקשר בין הפורנוגרפיה לפשע מאורגן.
הדו"ח ספג ביקורת רבה מצד תעשיית הפורנוגרפיה ומחוצה לה, שכינו אותו מוטה, לא אמין ולא מדויק.
הדו"ח וטקטיקות התביעה המתוקנות של היועץ המשפטי לממשלה, אדווין מיס, היו יעילים בהפחתת כוח השוק של תעשיית הפורנוגרפיה.
לפני כתיבתו של דו"ח מיס, קדם דו"ח הנשיאים של לינדון ג'ונסון וריצ'רד ניקסון לוועדת הנשיא למעשים מגונים ולפורנוגרפיה, שפורסם ב-1970. אותו דו"ח המליץ על ביטול המגבלות החוקיות על פורנוגרפיה.
פלייבוי נ' מיס
לפני יציאתו של הדו"ח, שלח חבר ועדת מיס, אלן סירס, מכתבים של הוועדה לראשי 23 רשתות חנויות נוחות וחברות אחרות, והצהיר כי הוועדה תמצא כי הם אחראים להפצת הפורנוגרפיה, ואיים שאותן רשתות יירשמו ברשימה בדו"ח הסופי. למעשה, רשימת המפיצים כביכול זוהתה על ידי יו"ר התאחדות המשפחות האמריקאית, דונלד וילדמון . המכתבים גרמו למספר חברות להסיר מגזינים של פלייבוי ופנטהאוז ממדפי החנויות. איגוד מוכרי הספרים האמריקאי , המועצה לאיגוד המפיצים התקופתיים, איגוד המגזינים , והמוציאים לאור של פלייבוי ופנטהאוז תבעו את ועדת מיס, וטענו כי המכתבים מהווים הבלגה מוקדמת שאסורים על פי התיקון הראשון. בית המשפט המחוזי של ארצות הברית במחוז קולומביה  קיבל את הטענות, נזף בוועדה, והורה לה להסיר את המכתב ואסר על הוועדה להוציא רשימת קמעונאים כלשהי בדו"ח.
דוד ד'אור
דוד ד'אור (נולד ב-2 באוקטובר 1965) הוא זמר, מוזיקאי, פזמונאי ומלחין ישראלי. בעשור השני של המאה ה-21 מתמקד ד'אור בעיקר במוזיקה ישראלית אמונית במגוון סגנונות מוזיקליים, ומשלב במוזיקה שלו פיוטים וניגונים יהודיים מסורתיים לצד מוזיקת פופ וקלאסית.
ביוגרפיה
ד'אור נולד בבת ים כדוד נחייסי למשפחה שמוצאה ביהדות לוב. הוא למד בתיכון חשמונאים בעיר. בשנת 1980, עברה משפחתו של ד'אור לחולון.
את הקריירה המוזיקלית החל ד'אור בפסטיבל שירי הילדים החמישי, עם השיר "למה הגדולים לא לומדים מהקטנים" אותו שר גם דודו זכאי, והמשיך בעת שירותו הצבאי, עת הצטרף בשנת 1985 ל"להקת פיקוד מרכז המחודשת". הוא היה שותף לתוכניות "בשערייך יריחו" ו"ילדי 67", שבלטו בהן השירים "מחר הוא יחזור", "יא ליל", "את עיניך שא מזרחה", "נגן אקורדיון" ו"לילה אחרון בעיר".
ב-1989 עם סיום שירותו הצבאי, נחום היימן הקליט את ד'אור וריבי בן בסט לאלבום משיריו.
ד'אור למד באקדמיה למוסיקה ולמחול בירושלים ועבר הכשרה קלאסית ופיתוח קול אצל זמרת האופרה ביביאנה גולדנטל.
שנות התשעים
ב-1990 הצטרף ד'אור יחד עם הזמרת דפנה בן יוחנן לרביעייה הקולית "קו 4", שייסדו גילה חסיד וצבי שרף. הלהקה הקליטה מספר שירים בהפקתו של גרי אקשטיין, אך הוציאה רק סינגל אחד, עם השיר "מקום בתל אביב" שכתב ד'אור. כמו כן הקליטה הלהקה קולות רקע באלבומו של אריאל זילבר, שיצא באותה שנה, "שבועיים בעיר זרה".
באותה שנה מתי כספי הקים הרכב שנקרא "הנה הנה" עם ד'אור אחותו ענת ופביאן ברנסבורג.
בשנת 1991 הקליט ד'אור את אלבום הבכורה שלו, שיצא ב-26 במרץ 1992 בחברת התקליטים "הד-ארצי" ונשא את שמו. האלבום יצא על גבי דיסק, קלטת אודיו ותקליט ויניל. בין שירי האלבום בלטו היו "סוס ללא רוכב", שהלחין ד'אור למילים של מאיר גולדברג, וגרסה מחודשת לשיר "יד ענוגה" של זלמן שניאור. את האלבום הפיקה יהודית רביץ ועיבד עופר מאירי, שגם הלחין להיט נוסף מהאלבום "אל תתרגש", למילותיה של יונה וולך.
בשנת 1993 השתתף ד'אור בתחרות הקדם אירוויזיון, עם השיר "פרפר", אותו כתב והלחין. השיר הגיע למקום הרביעי בתחרות, ונכלל באלבומו השני שנקרא "בגובה משתנה" ויצא בחודש יוני באותה שנה. את האלבום עיבד והפיק מוזיקלית עופר מאירי, ואת רוב שיריו כתב והלחין ד'אור. בין השירים הבולטים באלבום היו "אמא של גיא" (ידוע גם כ"מישהו קיים"), "תפילה", שהלחין ד'אור עם פביאן ברנסבורג, "אני עף" שד'אור כתוב את מילותיו, "כשאת שואלת ושוב כמובן" שכתב יהונתן גפן ושניהם בלחן משותף של ד'אור ומאירי, ו"שמור על העולם", שכתב ד'אור לכבוד הולדת אחיינו אור. השיר הפך לאחד מלהיטיו הגדולים ביותר ובמשך השנים, אף על פי שהשיר נכתב כשיר עידוד וברכה, הפך השיר למזוהה עם טקסי זיכרון, המושמע בתחנות רדיו בעיקר בהקשר של אבל. באותה שנה השתתף ד'אור בפסטיגל עם השיר "שלוש משאלות לתום" שהגיע למקום החמישי. בעקבות הצלחת "בגובה משתנה" יצא ד'אור לסיבוב הופעות, ואף הוזמן להופיע בפני האפיפיור בותיקן. באותה שנה הופיע ד'אור בטקס הענקת פרס נובל בשוודיה עם השיר "פנטום האופרה".
בשנת 1994 הוזמן ד'אור להופיע בפני האפיפיור יוחנן פאולוס בכיכר סן פייטרו ברומא. בחגיגות 20 שנה לכהונתו, ד'אור התבקש לכתוב לציון האירוע שיר מקורי וכתב את השיר "הללו" עם אלון אולארצ'יק אותו ביצע במהלך האירוע.
בסוף שנת 1994 חבר ד'אור לשלמה בר, והשניים יצאו במופע המשותף "דוד ושלמה", ביחד עם להקתו של בר "הברירה הטבעית". בנוסף לשירים האישיים של שניהם (השירים של ד'אור "קול מהשמיים", "שמור על העולם" ו"תפילה", והשירים של "הברירה הטבעית" "אצלנו בכפר טודרא", "שדמתי" וגרסתם ל"שיר לשלום"), ביצעו השניים במופע מספר גרסאות כיסוי לשירים של אחרים, כ"שער הרחמים" של מאיר בנאי, "באה מאהבה" של יהודית רביץ, "שיר אהובת הספן" של ריטה ו"אל תשליכני לעת זקנה" של אביהו מדינה.
בפברואר 1995 הוקלט המופע, ותועד על גבי האלבום "דוד ושלמה - המופע המשותף".
בשנת 1997 יצא ד'אור לסיבוב הופעות משותף עם אתי אנקרי, שתועד על גבי האלבום "ההופעה" שיצא ב-1998. במופע שרו שניהם משיריהם המוכרים, בנוסף לשירים חדשים שנכתבו לכבוד המופע: "מילים מילים" (שלא נקרא "ללא מילים", למרות מה שכולם חשבו), "העיניים יודעות", "אל נורא עלילה", "השיירה", "בעינייך", שכתב והלחין אלון אולארצ'יק, שאף הפיק את המופע ותרגום לשיר "יא מוסטפא" מאת בוב עזאם. מתוך המופע התפרסמה בעיקר גרסת הכיסוי לשירה של אנקרי "לוליטה". בעקבות האלבום הצלחת המופע גדלה והוא נמשך כשלוש שנים.
העשור הראשון של המאה ה-21
בפברואר 2001 הוציא ד'אור את אלבום האולפן הראשון שלו מאז "בגובה משתנה", "בנשמה". את האלבום עיבד פטריק סבג, סולנה של להקת "כשניקו תתחיל לדבר", ואת רוב שיריו כתב והלחין ד'אור. השיר הבולט ביותר באלבום היה "כל הכוכבים", שכתב והלחין ארקדי דוכין, והיה ללהיט גדול באותה שנה.
בשנת 2003 הוציא ד'אור את אלבום ההופעה השלישי שלו, "Live In Concert", הפעם עם התזמורת הפילהרמונית הישראלית. המופע היה בניצוחו של רפי קדישזון, ובלט בו החידוש לשירו של ז'אק ברל "אהבה בת עשרים" שתרגמה נעמי שמר והתפרסם בעבר בביצועו של יוסי בנאי וכן גרסת כיסוי ל"The Phantom of the Opera" של אנדרו לויד ובר. באותה שנה הוציא ד'אור גרסת כיסוי ל"כשהלב בוכה" שכתב יוסי גיספן וביצעה שרית חדד. הביצוע של ד'אור נכלל באלבום האוסף "מקום לאהבה" שיצא כעשור לאחר מכן.
בנובמבר באותה שנה, נבחר ד'אור על ידי רשות השידור לייצג את ישראל באירוויזיון 2004. בקדם-אירוויזיון הפרטי (שחזר לראשונה מאז הקדם הפרטי של ירדנה ארזי ב-1988), הוצגו ארבעה שירים מועמדים, והשיר הנבחר היה "להאמין", שכתב ד'אור לבדו והלחין יחד עם עופר מאירי. בעקבות המיקום הנמוך של ישראל באירוויזיון 2003, נאלץ ד'אור להתמודד תחילה בשלב חצי-הגמר, בו היה עליו להגיע לאחד מעשרת המקומות הראשונים. השיר הגיע למקום ה-11 בלבד, וד'אור לא זכה להשתתף בשלב הגמר של התחרות.
בשנת 2004 הוציא עם שרון חזיז את קלטת הווידאו לילדים "חיות בפזמון עם דוד ושרון", שבהמשך יצאה גם על גבי DVD. השירים שהופיעו בקלטת הווידאו יצאו גם על גבי דיסק. בקלטת, ד'אור וחזיז יוצאים לטיול עם חיית המחמד שלהם, ובדרך נתקלים בחבורת בעלי חיים ושרים עליהם שירים.
בשנים 2007 ו-2008 הופיע ד'אור בפסטיבלי מוזיקת העולם "WOMAD", מייסודו של פיטר גבריאל. המופע תועד על גבי האלבום "דוד ד'אור בהופעה חיה", שראה אור באוגוסט 2007.
באותה שנה הוציא דאור את האלבום "הללו - שירת דוד" עם דוד איטון המנצח של התזמורת הפילהרמונית של ניו יורק.
בשנת 2008 יצא "שירת רבים", אלבום משותף לד'אור ולפטריק סבג. האלבום הכיל שירי תפילה מן המקורות, כ"לכה דודי", "אדון הסליחות" ו"טוב ומיטיב". האלבום הגיע למעמד אלבום זהב תוך כחודש מיום צאתו.
באותה שנה נבחר כאמן של הקרן למצוינות בתרבות לשנת 2008.
העשור השני של המאה ה-21
בשנת 2010 הוציא ד'אור את האלבום "העולם שאני מצייר", בהפקתו המוזיקלית של טל ירדני. הסינגל הראשון מהאלבום היה שיר הנושא, שהלחינו ד'אור וירדני ביחד. באותה שנה הוציאה עם פטריק סבג את אלבום ההמשך לאלבומם המשותף "שירת רבים", "שירת רבים 2".
בשנת 2011 הוציא דוד את האלבום "הקול הקלאסי", הכולל גרסאות כיסוי ללהיטים וקלאסיקות ידועות כ"אי שם מעבר לקשת" ו"קרוב אלייך".
בשנת 2011 הלחין את שיר הנושא לסרט המשימה X.
בראיונות בשנים 2011 ו-2013 סיפר ד'אור על לימוד תורה ותפילה, כחלק ממהלך של התקרבות לדת. כך, ד'אור, שנולד במשפחה מסורתית ולדבריו היה קשור לרוחניות ולאמונה, החל בעשור השני של המאה ה-21 בתהליך של חזרה בתשובה.
בשנת 2012 הלחין את שיר הנושא לסרט haunted waters.
בימי שישי מגיש ד'אור את תוכנית הרדיו "עוד מעט שבת" ברשת ב'. בתוכנית הוא מביא מוזיקה, ראיונות וכן מהגיגיו.
בשנת 2013 יצא אלבום האוסף "מקום לאהבה" שבחלקו כלל עיבודים חדשים לשירים כגון "להאמין" שהוקלט בדואט עם הזמרת יסמין לוי ו"שמור על העולם" שהוקלט בדואט עם קובי אפללו.
בשנת 2014 החל להנחות את התוכנית "רב אומן" בערוץ הידברות. בתוכנית הוא מארח בקביעות את הרב יצחק פנגר שיוצא לשטח לראיין אנשים במקומות שונים כמו כלא רימונים, או מרכז "דיאלוג בחשכה". בנוסף בכל תוכנית מתארח זמר אחר, איתו מנהל ד'אור שיחה מעמיקה אישית ורוחנית לצד קטע שירה משותפת.
בשנת 2015 כתב את השיר "פתח לבך" לזכרם של שלושת הנערים החטופים וביצע אותו יחד עם ישי ריבו, אברהם פריד, קובי אפללו, יונתן רזאל ודויד ברוזה. השיר נכלל באלבום "שיר וזיכרון" שהופץ במדיה הדיגיטלית לרגל יום הזיכרון לחללי מערכות ישראל שהופק בשיתוף רשת ג', ynet וחברת לינקטון.
בקיץ 2015 שימש כשופט בתוכנית המציאות הפייטן של ערוץ 20. בהלווייתו של נשיא המדינה שמעון פרס בהר הרצל שר את "אבינו מלכנו", על פי בקשת המנוח בצוואתו.
בשנת 2019 הוציא לאור אלבום בשם "משהו טוב", שכלל את השיר "משהו טוב", שביצע יחד עם מרק קקון ותומר הדדי.
העשור השלישי של המאה ה-21
בשנת 2021, לקראת חודש אלול הוציא ד'אור את האלבום "סליחות ירושלים- הופעה חיה" הכולל פיוטים ושירים נוספים מתוך מופע סליחות שערך בבריכת הסולטן שנתיים קודם לכן. האלבום כולל דואטים עם האמנים עידן עמדי, אמיר דדון וליאור אלמליח.
באפריל 2023 הופיע בטקס הדלקת המשואות. ב-17 באוגוסט יצא לאור השיר "כתונת הפסים 2023" בו השתתף לצד אמנים ישראלים רבים אחרים.
משפחתו
ד'אור נשוי לפזית ואב לשניים. הוא מתגורר בגבעתיים. אחיו, יניב ד'אור, הוא זמר אופרה ואחותו היא המדבבת ענת שאבי (לשעבר, "ענת קדם" או "ענת נחייסי").
ד'אור הוא צמחוני ותומך בפעילות לזכויות בעלי חיים.
ספריית אשורבניפל
הספרייה המלכותית של אשורבניפל, הקרויה על שם אשורבניפל, מלכהּ האחרון של האימפריה הנאו-אשורית, היא אוסף של אלפי לוחות ושברי חרס המכילים טקסטים מגוונים בכתב יתדות המתוארכים למאה ה-7 לפנה"ס. בעקבות הטיפול הרשלני בחומר המקורי חל ערבוב בין הכתבים, כך שרבים מהטקסטים המקוריים לא ניתנים לשיחזור או אף לסיווג, ורק מעטים שרדו בשלמותם.
מסורות ארמניות ופרסיות מציינות שספריית אלכסנדריה שנוסדה בידי תלמי יורשו של אלכסנדר הגדול, הייתה פרי יוזמתו של אלכסנדר, לאחר שביקר בנינווה וראה את חורבות ספריית אשורבניפל.
הכתבים נמצאו בחפירות נינוה בירת אשור (כיום תל קויונגיק) בצפון מסופוטמיה, באזור הנמצא כיום בשטח עיראק. גילוי הספרייה נזקף לזכותו של הנוסע, הארכאולוג ואיש האשכולות הבריטי אוסטן הנרי לייארד וצוותו. רוב הלוחות נלקחו לאנגליה ושוכנו במוזיאון הבריטי בלונדון. הכתבים הראשונים נתגלו ב-1849 בארמון סנחריב מלך אשור, ארמון המכונה "הארמון הדרום-מערבי". שלוש שנים מאוחר יותר גילה עוזרו של לייארד, האשורולוג האשורי הורמוזד רסאם, ספרייה דומה בארמון המלך אשורבניפל, בצידו הנגדי של התל, אולם הממצאים הללו לא תועדו, ועם הגעתם לאירופה התערבבו הלוחות זה בזה ובלוחות ממקורות אחרים, ואבדה האפשרות לדעת מי גילה כל לוח ואיזה מהלוחות שייך לאיזה אתר. כתוצאה מכך כיום לא ניתן לשחזר את התוכן המקורי של כל אחת משתי הספריות החשובות הללו.
אשורבניפל היה יודע קרוא וכתוב, והחזיק ברשותו אוסף גדול של כתבים ולוחות. הוא שלח סופרים לכל אזור של הממלכה הנאו-אשורית על מנת לאסוף כתבים עתיקים, ושכר סופרים משכילים על מנת להעתיק טקסטים שהיו בעיקר ממקורות בבליים. הוא נודע כמלך מלומד אך התפרסם גם באכזריותו כלפי אויביו, ולפיכך יכול היה לאיים באלימות על מנת להשיג כתבים מבבל וסביבתה.
השברים מהספרייה המלכותית כוללים כתובות מלכותיות, כרונולוגיות, כתבים דתיים ומיתולוגיים, חוזים, מענקים ותקנות מלכותיים, מכתבים ממלכתיים, ומגוון מסמכים מנהליים. חלק מהטקסטים כוללים נבואות, אותות, לחשים ונעימות לאלים שונים, ואחרים הקשורים לרפואה, לאסטרונומיה ולספרות. כתבים נוספים שנמצאו בספרייה הם האפוס השומרי עלילות גילגמש, סיפור בריאת העולם - "אנומה אליש", אגדת האדם הראשון - "אדאפה", וסיפורים כגון העני מניפור. כתבים אלו נכתבו בשפה האכדית, בכתב יתדות, על גבי לוחות טין בלתי אפויים.
הפנינג
הפנינג יכול להיערך במקומות מסוגים שונים, תוך שימוש בטכניקות אמנותיות שונות והוא נוטה לשתף את הקהל באירוע. על פי רוב אין להפנינג רצף עלילתי קוהרנטי. ההפנינג הוא אחד מן המקורות הבולטים של אמנות המיצג.
המונח הפנינג נטבע בשנת 1957 על ידי האמן האמריקאי אלן קפרו (Allan Kaprow). המונח הופיע לראשונה בדפוס בשנת 1958 בכתב עת אוניברסיטאי לספרות (Rutgers University undergraduate literary magazine).
בשנת 1961 הציג אלן קפרו, בוגר נוסף של "בלק מאונטן" עבודה שנקראה "חצר" (Yard). בעבודה, אשר הוצגה בחצר של גלריה לאמנות, מילאו עשרות צמיגי מכוניות את החצר והצופים בתערוכה התבקשו לעבור בין הררי הצמיגים. באירועים אחרים, דוגמת אירועי ההפנינג שערך האמן רוברט ראושנברג, ניתן דגש גדול יותר על חלקו של האמן המופיע באירוע. במסגרת אירועים אלו הופיע ראושנברג כשהוא רוכב על גלגיליות ונושא על גבו מעין חופה גדולה הדומה למצנח או כנפיים.
וילה פיצג'רלד
וילה פיצג'רלד (באנגלית: Willa Fitzgerald; נולדה ב-17 בינואר 1991) היא שחקנית תיאטרון, קולנוע וטלוויזיה אמריקאית
היא התפרסמה תחילה בתפקידיה בסדרת הטלוויזיה "בית אלפא" (2013–2014) מבית אמזון פריים וידאו ובסדרת הדרמה "רופא להשכיר" (2014) של רשת USA. לאחר מכן כיכבה בתור אמה דובאל בסדרה "צעקה" (2015–2016) של MTV, ובתור מאמנת העידוד קולט פרנץ' בסדרת הדרמה "נראה אותך" (2019–2020) של רשת USA, ולאחרונה מגלמת את הקצינה רוסקו קונקלין בסדרה "ריצ'ר" (2022-הווה) באמזון פריים וידאו.
ביוגרפיה
פיצג'רלד נולדה בנאשוויל, בירת טנסי. לאחר שלמדה תחילה פסיכולוגיה במשך שלוש שנים, פיצג'רלד קיבלה תואר ראשון בלימודי תיאטרון מאוניברסיטת ייל.
קריירה
בין 2013 ל-2014, פיצג'רלד שיחקה בתפקיד לולה לאפר בסדרת הטלוויזיה "בית אלפא" מבית אמזון פריים וידאו. הסדרה נמשכה שתי עונות לפני ביטולה. ב-23 באפריל 2014, פורסם כי פיצג'רלד לוהקה לתפקיד חוזר בסדרת הדרמה "רופא להשכיר" של רשת USA. בין השנים 2014 ל-2015 שיחקה בתפקידי אורח בסדרות טלוויזיה שונות בהן "שוטרים בדם", "המעקב" ו"גות'האם".
ב-5 באוגוסט 2014, לוהקה פיצג'רלד לתפקיד ראשי בסדרת הטלוויזיה "צעקה" של MTV. ב-29 ביולי 2015, הסדרה חודשה לעונה שנייה שעלתה לראשונה ב-30 במאי 2016. ב-26 באפריל 2017, MTV הודיעה שהסדרה תעבור אתחול מחדש עם צוות שחקנים חדש.
פיצג'רלד היא שחקנית בתיאטרון והופיעה בין השאר במחזות "Couple in the Kitchen", "The Private Sector" ,"Cow Play" ו-"The Cat and the Canary". באוגוסט 2016, לוהקה לתפקיד בסרט "Misfortune", בבימויו של לאקי מקי, שיצא לאקרנים באוקטובר 2017 תחת הכותרת "כסף הדמים".
בינואר 2016, לוהקה פיצג'רלד לתפקיד בסדרת האינטרנט "Relationship Status". היא גילמה את התפקיד של בת' בשני פרקים.
במרץ 2017, לוהקה פיצג'רלד לתפקיד ראשי בפיילוט הטלוויזיה של פוקס "מאחורי קווי האויב", כשגילמה את טייסת הצי רוקסן דיילי, אם כי פוקס דילגה על הפיילוט במאי 2017. ביולי 2017, פיצג'רלד לוהקה לגלם את מג במיני-סדרה של BBC "נשים קטנות" המבוססת על הרומן באותו שם מאת לואיזה מיי אלקוט.
בנובמבר 2017 לוהקה פיצג'רלד לתפקיד הראשי בסדרת הטלוויזיה של, "קורבן אופנה". אך הסדרה בוטלה לפני שידור פרק הפיילוט. בדצמבר 2017, היא לוהקה לגלם את קיצי ברבור בסרט "החוחית" על פי ספר באותו השם של זוכת פרס פוליצר דונה טארט, שיצא לאקרנים ב-13 בספטמבר 2019.
ביולי 2018, פיצג'רלד לוהקה לאחד התפקידים הראשיים בפיילוט הדרמה של רשת USA, "נראה אותך". ב-30 באפריל 2020, הסדרה בוטלה לאחר עונה אחת. בדצמבר 2018, פיצג'רלד לוהקה לפרק של סדרת הדרמה האנתולוגית של נטפליקס, "דולי פרטון: מיתרי הלב". הסדרה עלתה לראשונה ב-22 בנובמבר 2019. באפריל 2019, פורסם כי פיצג'רלד תשחק בתפקיד אורח בעונה השישית של סדרת הדרמה הקומית "יאנגר".
במרץ 2021, פיצג'רלד לוהקה לתפקיד סגן רוסקו קונקלין בעונה הראשונה של סדרת הטלוויזיה "ריצ'ר", שעלתה לראשונה בפברואר 2022. ביוני 2022, פורסם שפיצג'רלד לוהקה לתפקיד בסרט המותחן של סטיבן ברנד, "ג'ו בייבי".
וילהלם, דוכס בבוואריה
וילהלם, דוכס בבוואריה (10 בנובמבר 1752 - 8 בינואר 1837), היה דוכס בווארי מבית ויטלסבאך, אשר היה רוזן פפאלץ-בירקנפלד-גלנהאוזן, וסבא רבא של אליזבת, נסיכת בוואריה ("סיסי").
ביוגרפיה
וילהלם נולד בגלנהאוזן שברוזנות פפאלץ-בירקנפלד-גלנהאוזן ב-10 בנובמבר 1752, ליוהאן, רוזן פפאלץ-גלנהאוזן ולסופיה שרלוטה מזאלם-דאון, בתם של קרל, רוזן הבר והריין זאלם-דאון ולואיזה, רוזנת נסאו-אוטוויילר. בשנת 1778 הפך וילהלם לחבר כבוד באקדמיה הבווארית למדעים.
בשנת 1799 נפטר ראש בית ויטלסבאך, קרל תאודור, הנסיך הבוחר מבוואריה, ובאותה העת נותרו רק שני ענפים ששרדו מבית ויטלסבאך: צווייבריקן (בראשותו של הדוכס מקסימיליאן יוזף) ובירקנפלד (בראשות הרוזן וילהלם). מקסימיליאן יוזף ירש את התארים של קרל תאודור, ואילו וילהלם פוצה עם התואר של דוכס בבוואריה. התואר "דוכס בבוואריה" נבחר, משום שבשנת 1506 הוחלט בבית ויטלסבאך על העדפת הבן הבכור, וכתוצאה מכך יכול להיות רק אחד עם התואר דוכס בוואריה בכל זמן נתון.
בשנת 1806 הוקמה ממלכת בוואריה בראשות גיסו מקסימיליאן הראשון יוזף, מלך בוואריה, וב-8 בינואר 1837 מת וילהלם בלנדסהוט או בבמברג.
משפחתו
ב-30 בינואר 1780 התחתן וילהלם עם מריה אנה מצווייבריקן-בירקנפלד, בתם של פרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, ממנה נולדו לו שני ילדים:
מנזר הצלב
מנזר הצלב או מנזר ג'ווארי (בגאורגית: ჯვრის მონასტერი, ג'וואריס מוֹנאסטֶרי) הוא מנזר גאורגי אורתודוקסי מהמאה השישית ליד העיר מצחתה שבמחוז מצחתה מתיאנתי בגאורגיה. המנזר הוא אתר מורשת עולמית של אונסק"ו. המנזר שוכן על גבי צוק המשקיף על העיר ונבנה במקביל למנזר המצלבה שבירושלים.
היסטוריה
על פי המקורות נאמר כי בתחילת המאה הרביעית, נינו הקדושה, המסיונרית שעל פי האמונה ניצרה את הגאורגים, עמדה במקום זה כדי להתפלל, ובנתה צלב על ההר הגבוה ביותר באזור מצחתה.
במהלך השנים ספג מבנה המנזר נזקים מסחיפה ואחזקה לקויה. ב-2004 הוא סווג בין 100 האתרים המצויים בסיכון הגבוה ביותר.
מגדל הטלוויזיה רמסוואראם
מגדל הטלוויזיה רמסוואראם (בטמילית: ராமேஸ்வரம் தொலைக்காட்சி கோபுரம்) הוא מגדל טלוויזיה שהוקם בשנת 1995. גובהו, וזהו המבנה הגבוה ביותר בהודו. המגדל משמש את חברת דודרשאן לשידור טלוויזיה. המבנה העיקרי עשוי בטון מזוין והתורן עשוי פלדת מסבך.
מיקום
מגדל הטלוויזיה רמסוואראם ממוקם בעיירה רמסוואראם, שהיא עירייה קטנה במחוז ראמאנתפוראם, מחוז מינהלי במדינת טאמיל נאדו הדרום הודית.
חזיית זכר
חזיית זכר (שגם ידועה כחזיית דחיסה או אפודת גינקומסטיה) היא חזייה הנלבשת על ידי גברים.
קיימות שתי קטגוריות עיקריות של גברים הלובשים את החזייה:
בתרבות
בקומדיית המצבים סיינפלד, קרמר ממציא חזיית זכר בשביל פרנק קוסטנזה ומכנה אותה bro. קוסטנזה ביקש לשווק את ההמצאה אך התעקש לקרוא לה manssiere על משקל המילה חזייה באנגלית - brassiere.
הנס דורפנר
הנס דורפנר (בגרמנית: Hans Dorfner, נולד ב-3 ביולי 1965 בניטנדורף שבגרמניה המערבית) הוא כדורגלן עבר גרמני ששיחק בבאיירן מינכן, בנירנברג ובנבחרת גרמניה המערבית בעמדת הקשר.
קריירת מועדונים
דורפנר שיחק כנער בבאיירן מינכן, ועלה לקבוצה הבוגרת בשנת 1983. דורפנר שיחק בקבוצה עד שנת 1991, למעט שנתיים בהן הושאל לנירנברג, בין השנים 1984 ו-1986, בהן הוא סייע לקבוצה להעפיל אל הבונדסליגה לאחר שסיימה במקום הראשון בבונדסליגה השנייה. דורפנר המשיך עם הקבוצה עונה נוספת במסגרת הבונדסליגה. בשנת 1986 חזר דורפנר לבאיירן מינכן, וזכה עמה בגביע מקומי בשנת 1984, ובשלוש אליפויות בשנים 1987, 1989 ו-1990.
בשנת 1991 נרכש דורפנר על ידי נירנברג, ושיחק במועדון שלוש עונות, בהן הבקיע ארבעה שערים ב-60 הופעות. דורפנר נאלץ לפרוש בשנת 1994 בגיל 29 בלבד, עקב פציעות מרובות.
קריירה בינלאומית
לדורפנר שבע הופעות במדי נבחרת גרמניה המערבית, והוא נכלל בסגל ליורו 1988.
תארים
עם באיירן מינכן:
עם נירנברג:
לוטיין אגנס
לוטיין אגנס (שם מדעי: Lutjanus agennes) הוא מין של דג גרם ממשפחת הלוטייניים, החי במזרח האוקיינוס האטלנטי שלחופי אפריקה.
מין לוטיין זה הוא מהגדולים שבמשפחתו כשהוא מתחרה גם בלוטיין קוברה מהים הקריבי. הוא יכול להגיע לאורך 139 סנטימטרים ולמשקל 60 קילוגרם, אף נפוץ יותר באורך 50 סנטימטרים. צבע הקשקשים שלו חום אדמדם עם סנפירים כהים ולעיתים גם ורודים, כשהצעירים מכילים מספר נקודות בהירות לאורך הגוף וצידי החזה. הראש רחב ומחודד עם עיניים כחולות גדולות ולסתות בולטות בעלות שיניים חדות. סנפיר הגב פרוק ומחודד וסנפירי השת והחזה ארוכים. לוטיין זה יכול לחיות עד 20 שנה בטבע.
הלוטיין נידוג כדג מאכל לאורך חופי מערב אפריקה ובייחוד במפרץ גינאה וכף ורדה כשחלק מהדגים נמכרים בשווקים באירופה. עם זאת לא נראית ירידה גדולה באוכלוסייה ורוב הפרטים שנמכרים כבר הגיעו לאורך 60 סנטימטרים ולבגרותם המינית ואינם נפגעים לפני שהם השריצו צאצאים.
סבסטיאנו ונייר
סבסטיאנו ונייר או סבסטיאנו וניירו (באיטלקית: Sebastiano Venier או Veniero; 1496 לערך - 3 במרץ 1578) היה הדוכס ה-86 של ונציה. ונייר כיהן כדוג'ה מאז מינויו ב-11 ביוני 1577 ועד פטירתו.
קורות חיים
ונייר נולד בוונציה בשנת 1496 למויזה ונייר ורעייתו אלנה דונה, והיה אחיינו של צואן פרנצ'סקו פנייר, שליט קוריגו.
בצעירותו עבד ונייר כעורך דין. לימים, למנהלן הכללי של ממשלת לה סרניסימה, ובשנת 1570 מונה לתפקיד פרוקוראטור ובדצמבר באותה שנה מונה לתפקיד מפקד הצי (capitano generale da mar) ועמד בראש הצי במהלך המלחמה בין ונציה לבין האימפריה העות'מאנית בין השנים 1570–1573. ונייר היה אחד ממפקדי הצי הנוצרי בקרב לפאנטו, ב-7 באוקטובר 1571. לאחר שהושג הסכם השלום שב ונייר לוונציה, בה זכה לפופולריות רבה בשל ניצחונו, ובשנת 1577, בהיותו בן 81, נבחר ונייר לתפקיד הדוג'ה. בבחירות שנערכו, בשל פופולריותו, זכה ונייר בכל קולות הוועדה הבוחרת.
ונייר נשא לאישה את צ'צ'יליה קונטאריני, ונולדה להם בת אחת - אלנה ונייר, ושני בנים.
סבסטיאנו ונייר נפטר בשנת 1578. על פי המסורת הוונציאנית, ונייר נפטר משברון לב לאחר שראה את נזקי השריפה שפרצה בארמון הדוג'ה בשנת 1578.
קאמל קומדי קלאב
קאמל קומדי קלאב הוא מועדון סטנד-אפ הנמצא במרכז תל אביב.
היסטוריה
ה"קאמל קומדי קלאב" הוקם בשנת 1993 על ידי בן זיידל, מי שנחשב לאב הרוחני, בשיתוף עם איש הבמה שמואל וילוז'ני. המועדון החל את דרכו בנמל תל אביב, נסגר לאחר מספר שנים ומשם הועתק למועדון הפרפר ביפו. לאחר מכן עבר הקאמל למועדון ברחוב גולדמן, מול הדולפינריום (לשעבר) אך קריסת הגג הכריחה מעבר נוסף. המועדון נפתח שוב בבית מרכזים בתל אביב, אך גם כאן לא צלח מזלו, ושריפת ענק בבניין כילתה אותו לחלוטין. אז נפתח המועדון מחדש במתחם הקולנוע של התחנה המרכזית בתל אביב, כניסיון אחרון של בן זיידל להתאושש, לאחר כמה חודשים בהם המקום היה סגור החליט רועי לוי, מהסטנדאפיסטים שגדלו במועדון, לרכוש את המקום מזיידל ומאז הקאמל שייך ומנוהל על ידי לוי. ב-2009 עבר הקאמל למקום חדש, ברחוב נחלת בנימין פינת שדרות רוטשילד בתל אביב, ובשנת 2018 עבר למקום חדש, ברחוב אלנבי בתל אביב.
המועדון מקיים עד היום ערבי במה פתוחה בהם הוא מאפשר לחובבים להתנסות בהופעה בפני קהל. קומיקאים ישראלים רבים החלו בו את דרכם כגון: שלום אסייג, גיל קופטש, איל קיציס, שבי זרעיה, אלי ומריאנו, יונתן ברק, שחר חסון, אורנה בנאי, גורי אלפי, רועי לוי, ישראל קטורזה, נדב פרישמן, אריק זילברמן, אורי חזקיה, רשף לוי, רודי סעדה, יוסי טרבלוס, עידן מור, מני מלכה, יוחאי ספונדר, שגיב פרידמן וקומיקאים רבים נוספים.
ליב שוואב
הרב יהודה ליב שוואב (בגרמנית: Löw Schwab, בהונגרית: Schwab Oroszlán Löw, "ארסלן"; ז' באדר א' תקנ"ד, 7 בפברואר 1794 – ט' בניסן תרי"ז, 3 באפריל 1857) היה אב בית דין פרוסניץ ופשט, חלוץ המעבר לרבנות מודרנית בקהילות מוראביה וראשון הרבנים הנאולוגים בהונגריה.
דאוס (להקה)
דאוס (dEUS) היא להקת רוק אלטרנטיבי בלגית. הלהקה שינתה את הרכבה מספר פעמים, ורק הזמר טום ברמן (Tom Barman) והכנר והקלידן קלאס יאנזונס (Klaas Janzoons) היו חברים בכולם.
היסטוריה
הלהקה הוקמה באנטוורפן בשנת 1991. תחילה היא הופיעה כלהקה של גרסאות כיסוי לשירים של הוולווט אנדרגראונד והפיקסיז, אך עם הזמן החלה לנגן שירים מקוריים באנגלית שנכתבו על ידי כל אחד מחבריה והשתלבו בהם סגנונות שונים - רוק, ג'אז ואוונגרד.
ליב שוואב
שנים מוקדמות
בגביץ' נשא לאישה את אלזה פייפר, לאחר שנדרש לשתדלנות רבה כדי לעמוד בתנאי חוקי המשפחה, שהתירו רק לבן בכור לשאת אישה כדי להגביל את מספר היהודים בחבל. דייטשמן עזב לטרייביטש ב-1820, ואז גברה התנגדות הגורמים השמרניים בעיר לשוואב. הוא ואשתו עזבו לפרוסניץ, מוקד ההשכלה בפלך ומרכז שבתאי חשוב במאה ה-18. שם התפרנס כמורה פרטי בבית הספק הצבאי העשיר שרגא פייש (פייט) אהרנשטם. לאחר שלוש שנים בפרוסניץ, הוזמן לכהן כרב בגביץ'. בנט, שחשד בו בנטיות ליברליות מדי, הפעיל את סמכותו כרב ראשי ומנע את המינוי. רק לאחר התערבויות חוזרות מצד דייטשמן הסכים לערוך לשוואב בחינה, אותה גרר במשך שבועות. לאחריה אפשר לו לקבל את התפקיד, אך לא סיפק לו היתר הוראה בכתב. ב-18 בספטמבר 1824 נשא לראשונה דרשת שבת בגביץ'; הוא היה הרב הראשון בכל מוראביה שהייתה לו השכלה כללית של ממש. ב-1826 הוזמן לקבל את רבנות אייבשיץ (Ivančice), אך הפעם דחה אותו בנט על הסף. למרות שאחדים הפצירו בו לפנות לרשויות, סירב לערער על סמכות הרב הכולל.
דאוס (להקה)
היסטוריה
בשנת 1993 יצא המיני-אלבום האלבום של דאוס, Zea. האלבום משך את תשומת לבה של חברת איילנד רקורדס האנגלית שהזמינה את הלהקה להופעות בלונדון. האלבום המלא הראשון של הלהקה, Worst Case Scenario יצא בשנת 1994 ולמרות סגנונו הקשה והאקלקטי, קיבל ביקורות משבחות והניב מספר להיטים ב-MTV וברדיו: Via, Suds & Soda, Right as Rain ו-Hotellounge. בין המאפיינים הייחודיים של האלבום הייתה נגינת הכינור של יאנזונס, דבר נדיר ברוק אלטרנטיבי. בנוסף לברמן ויאנזונס באלבום השתתפו הבסיסט סטף קמיל קרלנס (Stef Kamil Carlens), הגיטריסט רודי טרובה (Rudy Trouvé), והמתופף ז'יל דה בורגר (Jules de Borgher), שגם השתתפו בכתיבת השירים. בעקבות הצלחת שירי האלבום בישראל, הלהקה הופיעה בשנת 1995 בפסטיבל בתל אביב ובצמח שעל הכנרת.
ליב שוואב
פרוסניץ
ב-1829 מת בנט, ומקץ שנתיים נבחר הרב נחום טרייביטש מפרוסניץ למלא את מקומו. הלה המשיך את מדיניות קודמו – פתיחות להשכלה המתונה אך לא הרבה מעבר לכך – שהלכה ונעשתה שמרנית יותר ויותר ביחס לתנאים המשתנים בחבל. גורמים בקהילה מיהרו לפנות לשוואב, שנודע כמודרני ומתון, בבקשה שיחליף אותו. המהלך נעשה במרץ 1831, כשטרייביטש השמרן טרם קיבל רשמית את סמכויותיו. החת"ם סופר, כנראה בהמרצת טרייביטש, הוביל במשך חצי שנה מאבק קשה נגד המינוי, אך נכשל. בנובמבר נכנס שוואב למשרה. מוראביה עדיין הייתה סביבה מסורתית מאוד: הוא היה הראשון שהוביל את המעבר מרבנות מהסוג הישן, שהתמקדה בפסיקה ודיינות והתפוגגה לאטה במרכז אירופה, לדגם המוחלש והמודרני של מנהיגות האחראית על "חיי הדת" בלבד, אליה נדחקה על ידי האמנציפציה. כמו כן הפגין נטייה לרפורמה דתית, ואימץ את מנהג וינה של יצחק נח מנהיימר. ב-1832 אסר לערוך חופות תחת כיפת השמים אלא בתוך מבנה בית-הכנסת בלבד, דבר שהרתיח את טרייביטש. ב-28 במרץ 1835 העז לאמץ את "הסממן המרכזי של הרפורמה הדתית בקרב יהודי גרמניה", כפי שכתב מיכאל מילר, ונשא דרשת הספד לזכר פרנץ השני בגרמנית תקנית ולא בניב היהודי. טרייביטש, שהספדו הכתוב עברית התפרסם במקביל, מחה בתוקף.
דאוס (להקה)
היסטוריה
בשנת 1995 יצא המיני-אלבום השני של הלהקה, My Sister = My Clock. הוא הופץ על תקליטור שבו הייתה רצועה אחת בלבד של 25 דקות שהורכבה משירים קצרים ואוונגרדיים פרי עטם של כל חברי הלהקה.
ליב שוואב
פרוסניץ
שוואב אסף סביבו בפרוסניץ מעגל של תלמידים-שותפים, שחלקו את השקפת עולמו. ביניהם נמנו גדעון ברכר, בכיר משכילי מוראביה, המשורר ברוך שנפלד, והמועמדים לרבנות הצעירים צבי הירש פאסל, שמואל הולדהיים ולאופולד לעף. כחלוץ הטרנספורמציה של תפקיד הרבנות במוראביה, הנחיל את השקפתו לפאסל ולצעיר אחר, אברהם נוידא. שניהם עמדו להיבחר בערים על אפו וחמתו של טרייביטש, שסמכויותיו הלכו ונתכרסמו וניסיונו לבלום את התפשטות הדרשות בגרמנית ומרכיבים אחרים נכשלו.
דאוס (להקה)
היסטוריה
האלבום המלא השני של דאוס יצא בשנת 1996 ונקרא In a Bar Under the Sea הוא הניב להיט אחד גדול - Little Arithmetics ושני להיטים אלטרנטיביים ששודרו רבות ב-MTV בשעות הלילה - Theme from Turnpike ו-Roses. רודי טרובה השתתף בהקלטת חלק מהשירים באלבום, אך קרייג וורד (Craig Ward) האנגלי החליף אותו בתפקיד הגיטריסט הקבוע.
ליב שוואב
פשט
במהלך 1835 יצרו קשר עם שוואב פרנסים מקהילת פשט, שחיפשו מחליף לרב ישראל וואהרמאן שמת שמונה שנים קודם לכן. במהלך התכתבותו עם המשכיל שלמה רוזנטל, מבכירי העדה, הבהיר הרב כי הוא דורש סמכות מלאה הן בבית-הכנסת הישן ברחוב אורצי והן במניין "חסד נעורים" בנוסח וינה שקם לא מכבר. הוא הודיע כי לא יסכים לתפקיד משני כזה שמילא אליעזר הלוי איש הורוויץ בווינה תחת מנהיימר הדומיננטי, וייטול על עצמו הן נשיאת דרשה חודשית בגרמנית צחה ב"חסד נעורים" והן את התפקידים המקובלים של פיקוח על כשרות, פסיקה ומסירת הפלפול הדו-שנתי ביידיש באורצי, בשבת שובה ושבת הגדול. בסטייה זו מהדגם הווינאי לטובת אחדות המשרה, כתב מיכאל סילבר, קבע תקדים לדור הבא של הרבנים הנאולוגים שחיקו אותו. בינואר 1836 הגיע לפשט, שהייתה כבר אז הקהילה הגדולה במדינה ועמדה לצמוח לכ-15,000 נפש בימיו, פי שלושה מפרשבורג שהחזיקה במקום השני. הוא לקח על עצמו את הפיקוח על החינוך וקידם בניית בתי-ספר לנוער. כשהרב נחום טרייביטש ממוראביה מנע התרת-הוראה מלאופולד לעף באותה שנה (בגלל שלעף נחשב משכילי מדי), הזמין אותו שוואב להונגריה. כעבור חמש שנים נשא לעף לאישה את בתו,לאונטין.
דאוס (להקה)
היסטוריה
למרות שסטף קמיל קרלנס לקח חלק משמעותי בשירה ובכתיבת השירים באלבומים הראשונים של הלהקה, הוא פרש ממנה לקראת הוצאת אלבומה שלישי, אבל המשיך להשתתף כאורח בהקלטות. בתפקיד הבסיסט החליף אותו דני מומנס (Danny Mommens).
ליב שוואב
פשט
שוואב התבלט מיד כפעיל נמרץ למען אמנציפציה, מודרנה ורפורמה בכל המישורים. ב-1840, בעת התכנסות הדיאט ההונגרי, כתב להם מנשר בעד שוויון זכויות ליהודים ובמהרה הפך למתווך בין הממשל לקהילות. הוא ולעף היו משוכנעים שרק ברית עם התנועה ההונגרית הפטריוטית מיסודם של לאיוש קושוט ודומיו תבטיח את מטרותיהם. הרב מפשט אף אימץ לעצמו שם מגיארי, "ארסלאן", שמשמעו אריה כשמו היידי. הוא עצמו לא השתלט על השפה ההונגרית, כמרבית תושבי הארץ בכלל ובייחוד האצולה, אך הטיף בלהט למגיאריזציה בדרשותיו בגרמנית. ב-1844 הוזמן למועצת הרבנים בפקש, בה ביקש אב"ד פאפה לגבש פשרה בין כל האגפים בין יהודי הממלכה. שוואב התעקש שגם הרב אהרן חורין הרדיקלי מאראד ישתתף. לבסוף החרימו תלמידי החת"ם סופר את הפגישה, ורק רבע מהקרואים הגיעו ב-20 באוגוסט. היא התפזרה בו ביום, לא לפני ששוואב המליץ לפתוח בתי-ספר מודרניים בכל עיר, להכריז על הונגריה כמולדת וכי שבועה ללא-יהודי מחייבת. רפאל פטאי כתב עליו ועל דומיו: "יש להדגיש שה'רפורמטורים' שאנו דנים בהם היו מתונים מאוד, ולא רצו ביותר מכמה "שיפורים" קלושים בסדרי בתי-הכנסת... מנהיגם היה שוואב." בינואר 1845, המליץ הכתב סופר לרב יעקב אטלינגר לבקש את השתתפותו של שוואב, ש"אינו ממאמינים ואין תוכו כברו... ואני לא כתבתי אליו כי אולי לא ירצה לחתום", בכתב המחאה נגד אספת הרבנים הרפורמים בבראונשווייג, ספר "תורת הקנאות". באותה שנה כתב הרב מפשט לקהילת פאפה והתיר להם להזיז את הבימה למרכז בית-הכנסת, כמנהג וינה, לצרף מקהלה לתפילה, לערוך חופות בתוך המבנה, לא לחבוש כיסוי ראש בעת כינוסים בענייני דיומא ולא ללבוש קיטל בימים הנוראים.
דאוס (להקה)
היסטוריה
האלבום The Ideal Crash יצא בשנת 1999. להבדיל מהאלבומים הראשונים של הלהקה שהופקו על ידי צמד המפיקים הבלגיים האוונגרדיים פטר ורמירש (Peter Vermeersch) ופייר ורוולוסם (Pierre Vervloesem), האלבום השלישי הופק על ידי המפיק הקנדי דייוויד בוטריל שעבד עם טול וקינג קרימזון והתאפיין בצליל נקי יותר. הוא הניב את הלהיטים Sister Dew, Instant Street ו-The Ideal Crash.
ליב שוואב
פשט
בימי מהפכת 1848 הוא ולעף התייצבו לצד המורדים בראשות קושוט. ב-22 ביוני בירך את דיוויזיית המתנדבים שיצאה לחזית הדראווה, ששליש מאנשיה היו יהודים וחתנו לעף שירת בה כרב צבאי. במהלך המהפכה קמו בפשט ובערים אחרות אגודות רפורמה קיצוניות, כמו אלה שצמחו בפרנקפורט ובברלין בראשית העשור, שביטלו את חובת ברית מילה, העבירו את השבת ליום ראשון ועוד, מתוך כמיהה להשתלבות ולקבלת אמנציפציה. שוואב גינה אותן בחומרה ותקף את חבריהן ככאלו שהוציאו עצמם מכלל ישראל. ראש אגודת פשט, אדא הורן, נמלט מהונגריה עם כישלון המרד; רק ב-1852 נשאו פניותיו של שוואב לשלטונות פרי והם פיזרו את הקהילה הרפורמית בבודפשט, אז תחת הנהגת הרב דוד איינהורן.
דאוס (להקה)
היסטוריה
בעקבות יציאת האלבום הזה הלהקה יצאה לסיבוב הופעות, שבמהלכו הופיעה שוב בתל אביב ובחיפה. לאחר מכן הפסיקה את פעילותה הקבועה וחבריה התרכזו בפרויקטי-צד שונים במוזיקה ובקולנוע.
ליב שוואב
פשט
עם כניעת הצבא ההונגרי לאוסטרים בווילאגוש ב-13 באוגוסט 1849, נאסרו שוואב ולעף למשך שלושה חודשים. הם ניצלו מהוצאה להורג, וקיבלו חנינה בהתערבות הברון גאורג פון סינה אצל הגנרל פון היינאו. בימיו האחרונים הספיק הרב מפשט להיות מעורב בניסוח הצעת חוקה לכלל הקהילות היהודיות ב-1851, יוזמה שנכשלה, ובקביעת המתווה לפיו ייבנה בית הכנסת הגדול החדש בבודפשט. הוא הכריע שיונהג בו נוסח וינה אך ייכלל גם עוגב, דבר שיצחק מנהיימר דחה.
משפט מקלייבל
משפט מקלייבל הוא משפט דיבה (Libel באנגלית), שנערך בבריטניה, בו תבעה מקדונלד'ס את הלן סטיל ודייב מוריס, שנהגו לחלק עלונים ובהם האשמות נגד החברה. הדיון במשפט התנהל על פני 314 ימי דיונים מיוני 1994 עד סוף שנת 1996, דבר שהפך אותו למשפט הארוך ביותר בהיסטוריה הבריטית.
ביוני 2013 התגלה כי מי שכתב את העלון היה שוטר סמוי.
פעילות לונדון גרינפיס
החל מ-1986 חילקה קבוצת פעילות סביבתנית קטנה, "לונדון גרינפיס" (שאינה קשורה לארגון העולמי גרינפיס), עלון בשם מה רע במקדונלד'ס: כל מה שהם לא רוצים שתדע. העלון טען כי מקדונלד'ס:
תביעת הדיבה
בפסק הדין שניתן ביוני 1997 בית המשפט קבע שחלק מהטענות בעלון, בהן שמקדונלד'ס אחראית לרעב בעולם השלישי, השתמשה ברעלים כדי להשמיד יערות במרכז אמריקה ושמוצריה רעילים ומסרטנים שקריות ומהוות הוצאת דיבה, ועל כן נפסקו 60,000 לירות שטרלינג פיצויים למקדונלד'ס. עם זאת, בית המשפט קבע שחלק מהטענות בעלון, כמו הטענות שהחברה מנצלת ילדים בפרסומות, טוענת לערך תזונתי שאין באוכל שהיא מוכרת, משלמת לעובדיה שכר נמוך, מפרסמת באופן הדוחף ילדים לבקש מהוריהם לקנות במסעדות הרשת, ואחראית לגידול חיות למאכל בתנאים קשים הוכחו כנכונות.
סטיל ומוריס הגישו ערעור שנדחה בתחילת 1999, אולם סכום הפיצויים הופחת ל-40 אלף לירות שטרלינג לאחר שנקבע שהטענות שלקוח קבוע של מקדונלד'ס הוא בעל סבירות גבוהה יותר לבעיות לב ושתנאי העבודה של עובדי החברה הם אינם טובים ושכרם נמוך. למרות הניצחון במשפט, המשפט היה למבוכה לחברה, והחברה הצהירה שלא תפעל לגבות את הפיצויים המגיעים לה.
ביולי 2000 הגיעו סטיל ומוריס להסדר עם הסקוטלנד יארד על פיצוי של 10,000 לירות שטרלינג לאחר שהתברר שמידע עליהם הודלף ממחשבי המשטרה למקדונלד'ס. לאחר מספר שנים, בית הדין האירופי לזכויות אדם הכריז כי היבטים שונים של המשפט היו הפרה של האמנה האירופית לזכויות אדם, בגלל שממשלת בריטניה לא העמידה בידי מוריס וסטיל את האמצעים הדרושים לצורך מאבק משפטי הוגן.
בשנת 2005 נעשה סרט מקיף על תהליך המשפט ועל הכרעת בית המשפט האירופאי לזכויות אדם.
צבי רובינשטיין
צבי הנרי רובינשטיין (6 בפברואר 1913 - 11 ביולי 2008) היה לוחם ומפקד האצ"ל באוסטריה.
קורות חייו
נולד בכ"ט בשבט ה'תרע"ג (6 בפברואר 1913) בסחודניצה ליד העיר דרוהוביץ' שבאימפריה האוסטרו-הונגרית, כיום אוקראינה (לאחר שהייתה גם חלק מפולין) לשלומית ואריה רובינשטיין. רובינשטיין היה בן יחיד מתוך ששת ילדיהם: נושה, פניה, ג'ינט, קלר, הנק, ואליזבט. בגיל שמונה התייתם מאביו עקב מחלה שלקה במלחמת העולם הראשונה בעת שירותו כחייל אוסטרי.לרובינשטיין היו שלושה כינויים: הנריק, הנק והרמן. לפני מלחמת העולם השנייה עסק בהנדוס נפט ועזר למדינות רבות לאיתור נפט בשטחם.
ב-1935 נפגש רובינשטיין עם מנהל חברת מקורות לעתיד בזאקופנה שבפולין, כדי להיעזר בו בתוכנית קידוחי המים בעמק זבולון, במסגרת תכנון מפעל השקיה מרכזי לעמק יזרעאל המערבי. באותן שנים, 1935-1939, בית החרושת שלו, "פטרונפטה" אשר היה ממוקם בטוראשוזקה-Turaszówka ליד העיר קרוסנו שבפולין, היווה אכסניה למאות יהודים. רובינשטיין סייע בהברחתם לארץ, של רבים מהם, ותרם רבות להכשרתם לעבודה לקראת עלייתם לארץ ישראל.
הצטרפותו לאצ"ל
לאחר המלחמה בשנת 1945 הגיע רובינשטיין לאוסטריה והיה דינמי מאוד ומלא אנרגיה- דבר זה הווה גורם למינויו למפקד האצ"ל באוסטריה. רובינשטיין לא הסכים אומנם להיקרא ה"מפקד" הוא האמין שכולם שווים ולכולם תפקיד דומה ביישוב הארץ, על אף שלא נקרא "מפקד" בפועל הוא זה שקיבל את ההחלטות.
בשנת 1946 הוא נפגש לראשונה עם שלוש אחיותיו לאחר חמש שנים של ניתוק מוחלט ממשפחתו. בהתחלה הם לא זיהו אחד את השני וכשגילו והכירו אחד את השני פרצו בבכי. רובינשטיין ואחיותיוגילו ששתיים מאחיותיו ואימו נספו בשואה ואת הזוועות שהן עברו במחנות.
בווינה לאחר המלחמה רובינשטיין היה פעיל ואחראי על מחנה פליטים של ניצולי שואה. קהילת יהודי אוסטריה בחרו בו להיות נציגם בקונגרס הציוני ה-22 בבזל בו נפגש בין היתר עם ארתור (אשר בן נתן). לאחר הקונגרס רובינשטיין גם הכיר את אשר בינוני שהיה מפקד בית"ר באוסטריה, והם דנו יחד בסוגיה הבוערת של השעה, בריחתם של יהודים לארץ ישראל.
ב-1948 לאחר הפעולה במלון זאכר ופיצוץ מלון "פארק הוטל שנבריון - Parkhotel Schönbrunn", הכיר רובינשטיין סוכן אף בי איי לו נתן מידע על הקומוניסטים, ובתמורה קיבל רובינשטיין מסמכים שאפשרו לו לנסוע מווינה לפריז. בבירת צרפת הוא נפגש עם אדון לסקל (ארתור קסטלר) שהיה מזכירו של זאב ז'בוטינסקי. רובינשטיין הקים אז באוסטריה שני משרדים של האצ"ל בזלצבורג ובלינץ, בשלבים אלו חלק מהפעילות הייתה שליחת חומר נפץ ותחמושת לישראל. באחת ההברחות נתפס חומר נפץ בידי אנשי מפא"י שהיה בגלגל הרזרבי במעבר ברנר, מעבר הרים בגבול אוסטריה ואיטליה, שניים מן הלוחמים הצליחו לברוח אולם השלישי מהם נתפס, רובינשטיין ועוד שני רוויזיוניסטים נסעו ושחררו אותו בכוח. באותה תקופה הופצצו שלושה מבנים של חיילים בריטים בווינה על ידי חיילי אצ"ל.
בנוסף, רובינשטיין פעל לפתיחת כיתות לימוד בווינה, זלצבורג ובלינץ. הפעילות לא התמקדה רק בלימוד השפה העברית, אלא גם הוכשרו לוחמים ונערכו רשימות של מועמדים לעלות על ספינת ה"אלטלנה" כאשר מרביתם היו ניצולי שואה גרמנים ואוסטרים. מפא"י ניסה להכשיל את אותו התהליך ובאותה עת נסע רובינשטיין לפריז לפגוש את ז'ורז' בידו שהיה שר החוץ. בגין אינטרסים משותפים הוא העביר דרך רובינשטיין כמות משמעותית של נשק אשר נועדה לעלות על הספינה. כאשר חזר רובינשטיין לווינה הוא שמע על הטבעתה של ספינת "האלטלנה" על ידי מפא"י.
בשנת 1949 נסע רובינשטיין לישראל כדי לעזור לחברת מקורות להובלת מי קידוחים. מנחם בגין הציע אז לרובינשטיין אות הוקרה, אך הוא נענה בשלילה. רובינשטיין ובגין היו ידידים טובים ובכל שנה נסע רובינשטיין לישראל לכבוד יום הולדתו.
פעולותיו המבצעיות באצ"ל
רובינשטיין השתתף במספר פעולות מבצעיות של האצ"ל ובהן:
חייו האישיים
רובינשטיין נישא לרוז (שושנה) הוכנר ב-1954 ונולדו להם שני ילדים- ישראל איזידור וציפורה פלורנס. לאחר נישואיו, רובינשטיין עבר לגור בלימוז' והקים שם בית חרושת לבדים ובגדים. רובינשטיין נשאר לגור בצרפת כדי להיות קרוב לשלוש אחיותיו היחידות ששרדו את השואה לאחר ששתיים מאחיותיו ואימו נספו בשואה.
ב-1997 עלה רובינשטיין עם רעייתו לארץ ישראל והם עברו להתגורר בירושלים. במהלך חייו ידע רובינשטיין לדבר בשמונה שפות.
נפטר בח' תמוז התשס"ח (11/07/2008) ונקבר בהר המנוחות בירושלים, בחלקת לוחמי אצ"ל.
קלסוס
קלסוס (ביוונית: Κέλσος) היה פילוסוף יווני בן המאה ה-2 לספירה ויריב לנצרות הקדומה. הוא ידוע בשל עבודתו הספרותית, היחידה הידועה לנו, "על הדוקטרינה האמיתית" (ביוונית: Λόγος Ἀληθής, לוגוס אלתס; או לחלופין: "הדיון האמיתי", "השיחה", "התיאור", "המילה"), ששרדה רק בציטוטים מתוכה בנגד קלסוס, חיבור הפרכה שנכתב בשנת 248 על ידי אוריגנס מאלכסנדריה. חיבורו של קלסוס מהווה את הביקורת המקיפה המוקדמת ביותר הידועה לנו כלפי הנצרות. הוא נכתב בסביבות השנים 175–177, מעט לאחר מותו של יוסטינוס מרטיר (שככל הנראה היה האפולוגטיקן הנוצרי הראשון), והיה ככל הנראה תגובה לחיבורו.